Na temelju članka 14. Stavka 1. Odluke o upravljanju i raspolaganju nekretninama u vlasništvu Grada Vukovara („Službeni vjesnik“ Grada Vukovara broj 10/16 i 8/18), te članaka 47, stavka 3. točaka 4. i 6. („Službeni vjesnik“ Grada Vukovara broj 4/09, 7/11, 4/12, 7/13,7/15, 1/18 i 2/18-pročišćeni tekst) i članka 4., točke 7. c) Pravilnika o davanju u zakup neizgrađenog građevinskog zemljišta ( „Službeni vjesnik“ Grada Vukovara, br. 87/10, 9/11, 7/15, Pravilnik od 08. svibnja 2013. godine, KLASA: 944-15/10-01/65, URBROJ: 2196/01-02-13-5, Pravilnik od 21. svibnja 2013. godine, URBROJ: 2196/01-02-13-6, Pravilnik od 07. studenog 2013. godine, URBROJ: 2196/01-02-13-8, Pravilnik od 12. studenog 2013. godine, URBROJ: 2196/01-02-13-9, Pravilnik od 12. veljače 2014. godine, URBROJ: 2196/01-02-14-10, Pravilnik od 12. studenog 2014. godine, URBROJ: 2196/01-02-14-11), gradonačelnik Grada Vukovara objavljuje

**JAVNI POZIV**

**Za iskazivanje interesa za zakup javne površine za postavljanje vlastitih štandova** **te ugostiteljskih kućica u svrhu pripreme i prodaje prehrambenih proizvoda u okviru obilježavanja „Dan hrvatskih branitelja Vukovara“**

**Članak 1.**

Grad Vukovar dati će u zakup javnu površinu za postavljanje vlastitih štandova te ugostiteljskih kućica za prodaju prehrambenih proizvoda na lokaciji:

* Trg Republike Hrvatske, k.č. 1836/4 k.o. Vukovar

**Članak 2.**

Povodom obilježavanja „Dana hrvatskih branitelja Vukovara“ koji se održava dana 10. ožujka 2020. godine određuje se početna cijena zakupa javne površine za postavljanje vlastitih štandova i ugostiteljskih kućica te ostalih pokretnih stvari u iznosu od 30,00 kn/m2, na lokaciji iz članka 1. Ovog Javnog poziva.

**Članak 3.**

Ponuđači moraju biti pravne ili fizičke osobe koje ispunjavaju zakonom propisane uvjete za obavljanje tražene djelatnosti.

**Članak 4.**

Zainteresirani ponuđači trebaju predati pisanu ponudu.

Pisana ponuda treba sadržavati slijedeće:

1. Ime i prezime i naziv pravne ili fizičke osobe sa adresom, OIB-om i kontaktima
2. Preslika rješenja o upisu djelatnosti u odgovarajući registar
3. Ponuđenu cijenu zakupnine
4. Potvrda o nepostojanju duga prema Gradu Vukovaru, ne starija od 30 dana
5. Potvrda Porezne uprave o nepostojanju duga, ne starija od 30 dana
6. Ponuda mora biti potpisana od strane podnositelja te ovjerena pečatom
7. Izjavu ponuditelja da će u slučaju da njegova ponuda bude prihvaćena sklopiti ugovor o zakupu na njegov trošak
8. Izjavu ponuditelja da u cijelosti prihvaća uvjete ovog Javnog poziva te da njegova ponuda ostaje na snazi 30 dana od dana otvaranja ponuda.

**Članak 5.**

Najpovoljnijom ponudom smatrat će se najviša ponuda uz ispunjavanje svih ostalih uvjeta iz Javnog poziva. Nakon otvaranja ponuda sastavit će se rang lista u kojoj će se utvrditi visina zakupa te kvadratura javne površine koja se daje u zakup. S najpovoljnijim ponuđačem koji zadovolji uvjete Javnog poziva sklopit će se Ugovor.

Ukoliko najpovoljniji ponuditelj po pozivu i u ostavljenom roku ne zaključi ugovor o zakupu javne površine smatrat će se da je prešutno odustao od ponude.

U slučaju da najpovoljniji ponuditelj prešutno ili izričito odustane od ponude, najpovoljnijim ponuditeljem smatrat će se sljedeći ponuditelj koji je ponudio najvišu cijenu.

**Članak 6.**

Za provođenje ovog Javnog poziva zadužuje se Upravni odjel za komunalno gospodarstvo, graditeljstvo i zaštitu okoliša.

**Članak 7.**

Ovaj Javni poziv objavljuje se na službenim mrežnim stranicama Grada Vukovara.

**Članak 8.**

Rok za podnošenje ponuda je **03. ožujka 2020**. do **12,00 sati**. Dan predaje prijave smatra se dan prijave u pisarnicu Grada Vukovara, odnosnom dan predaje prijave na poštu preporučenom pošiljkom. Otvaranje ponuda biti će 04. ožujka 2020. godine u 10,00 sati, na adresi Grad Vukovar, Upravni odjel za komunalno gospodarstvo, graditeljstvo i zaštitu okoliša, Dr. Franje Tuđmana 1, 32000 Vukovar u uredu br. 9.

Sve nepotpune prijave i prijave izvan roka neće se razmatrati.

**Članak 9.**

Ponuda se dostavlja na adresu:

Grad Vukovar

Ured broj 1.

Dr. Franje Tuđmana 1

32000 Vukovar

S naznakom:

„Za javni poziv za davanje za zakup javne površine za postavljanje vlastitih štandova te ugostiteljskih kućica u svrhu pripreme i prodaje prehrambenih proizvoda u okviru obilježavanja „Dan hrvatskih branitelja Vukovara“ – NE OTVARAJ.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 363-01/20-02/3

URBROJ: 2196/01-02-20-3

U Vukovaru, 24. veljače 2020. godine

GRADONAČELNIK

Ivan Penava, prof.